cyanic-selkie/wikianc huggingface dataset:
Nikolaus Gjelsvik
Familie
Nikolaus Gjelsvik kom frå Gjelsvik i noverande Askvoll kommune. Denne delen var tidlegare Vevring herad i Sogn og Fjordane fylke. Foreldra til Nikolaus Gjelsvik var Øystein Eirik Olavsson (1824-1880) frå Gjelsvik og Malene Andreasdotter (1833-1880) frå Selvik. Nikolaus Gjelsvik var ein uvanleg dyktig jurist og aktiv i målrørsla. I 1900 gifte han seg med Eugenie Karoline Ursula Marie Kallhardt og fekk etterkvart åtte born.
Utdanning og dei første arbeidsåra
Allereie som tenåring var Gjelsvik målmedviten. Som foreldrelaus bondeson frå Gjelsvik, trong han økonomisk hjelp for å ta studenteksamen. Denne hjelpa fekk han av Lars Oftedal i Stavanger. I 1887 tok han eksamen på latinlina. Då hadde foreldra hans vore døde i 7 år. I 1893 var han ferdig cand.jur. og byrja å arbeide som dommarfullmektig og konstituert sorenskrivar. I 1897 konkurrerte han om eit professorat, og skreiv to avhandlingar, ei avhandling med eit fastsett emne og ei avhandling med sjølvvalt emne. I 1898 fekk han doktorgraden godkjent med avhandlinga "Den norske Privatrets Lære om Vildfarelsens Indflydelse paa Retshandlers Gyldighed".
Dosent og professor
I 1897 blei han utnemnd som dosent i rettsvitskap ved Universitetet i Oslo (Kristiania). Det var Stortinget som løyvde denne dosentløna så Gjelsvik kunne «fortsætte sine Studier og at udnytte sin Begavelse i Universitetets og Videnskabens Tjeneste». Han studerte vidare i Tyskland med stipend frå heimlandet. I 1906 blei han utnemnd til professor i Oslo (Kristiania). Denne stillinga hadde han til 1936, då han gjekk av som pensjonist to år før han døydde. Som professor publiserte han svært mykje. Han gav ut læreboka Innleiding til rettsstudiet i 1912. Denne gav nybakte studentar ei innføring i juridisk tenking. Allereie i 1903 hadde han klar ei nynorsk omsetjing av grunnlova. Dette var eit oppdrag frå justisdepartementet. Gjelsvik møtte også i høgsterett i ein lengre periode, frå 1901 til 1920 og frå 1928, som ekstraordinær dommar. Han blei utnemnd til æresdoktor ved Universitetet i Leipzig. Gjelsvik hadde ein uvanleg stor arbeidskapasitet.
Nynorsk rettsmål
Ein av tinga Nikolaus Gjelsvik er mest kjend for er at han grunnla eit nynorsk rettsspråk. Folkerett og nynorsk rettsspråk blei det han brann for. Han skreiv i 1938 boka "Von og veg, norsk målføring. Norsk eller latinsk stilgrunnlag. Nokre ord til ettertanke for målfolk og bokmålsfolk". Boka kom ut i ny utgåve med heile 246 s. I boka diskuterte Nikolaus Gjelsvik kva for førebilete ein skal ha for språkbruken sin, og spesielt for lovspråket. Han kom med tallause eksempel på god og dårleg omsetjing frå bokmål, dansk, tysk og latin til nynorsk. Denne boka skreiv han medan han var svært sjuk, og avslutta ho berre nokre månader før han døydde.
Folkerett
I 1905 var det stor interesse for førelesingar i folkerett. Dette grunna unionstriden med Sverige. Nikolaus Gjelsvik hadde førelese om folkerett frå 1898 og var ekspert på dette emnet. Frå 1901 til 1902 var han medlem i ein komite som arbeidde med Noregs høve til Haag-konvensjonen. Han arbeidde for Nobelinstituttet frå 1904 til 1906. Han hadde skrive mykje om dei juridiske aspekta ved unionen med Sverige. I 1905 var han med som juridisk sakkunnig under Karlstadforhandlingane. Her fekk han inn ein eigen klausul. Denne er seinare blitt brukt i andre traktatar. Sidan skreiv han ei bok om unionsoppløysinga på tysk saman med professor A. Aall. Han skreiv også ei lærebok i folkerett. Her la han vekt på fredsarbeid, men også at alle statar skulle ha eit sterkt forsvar. Det skulle ha kome ut ein del to av boka om folkerett, men på grunn av Den første verdskrigen verka det som Gjelsvik miste noko av trua på folkeretten, og boka kom aldri ut.
Fleire lærebøker
I 1918 kom ei lærebok om mellomfolkeleg privatrett. Her presenterte han heilt nye teoriar. I 1919 skreiv Gjelsvik læreboka "Norsk tingsrett". Denne omfattar læra om eigedomsrett, bruksrettar og andre hefte på eigedomar. Denne boka reknast som noko av det beste han skreiv. I 1929 gav Gjelsvik ut "Juridisk ordliste". I det heile skreiv Gjelsvik mykje. Han skreiv mykje i aviser. Bibliografien hans er på heile 24 sider.
Målmannen
Noregs ungdomslag blei stifta i 1896. Nikolaus Gjelsvik var med i styret frå 1902. I perioden frå 1906 til 1915 var han leiar. Han utvikla organisasjonen på ein fast og god måte, planla godt og la strategiar for gjennomføring av planane. Han skaffa Noregs ungdomslag ei skrivarstove med Edvard Os som leiar. Gjelsvik ville ha folkeopplysning på norsk grunn. Han reiste på mange talarferder rundt i landet.
Det Norske Samlaget
Nikolaus Gjelsvik var leiar av Det norske samlaget frå 1903 til 1919 og var ei verkeleg drivande kraft. Han planla arbeidet for forlaget på ein god måte. Olav Midttun meinte at det var i samlaget Gjelsvik gjorde mest for målsaka. Talet på utgjevingar gjekk opp. Eit stort tal nynorske barnebøker blei m.a. utgitt i gode, nynorske omsetjingar. Desse blei distribuerte til barne- og ungdomsbiblioteka. Samlaget gav også ut Gjelsviks juridiske lærebøker på nynorsk.
Noregs mållag, leiar 1912-1915
Allereie i 1900 hadde Gjelsvik støtta studentmållaget. Nikolaus Gjelsvik var med i styret i Noregs mållag frå laget vart stifta den 4. februar 1906. Han møtte truleg på skipingsmøtet både som representant for Det norsk samlaget og for Firda Mållag. I tre år, frå 1912 til 1915 var han leiar av organisasjonen. I denne perioden var han også leiar av Noregs ungdomslag og Det norske samlaget. Dette seier noko om den store arbeidskapasiteten hans. Han var flink til å nytte tida. I langdryge møte eller mens han venta på trikken las han rett som det var korrektur.
Landsgymnas
Ideen til landsgymnas var det Gjelsvik som hadde. Her skulle bondeungdomen få opplæringa si på landsmål. Slike gymnas blei oppretta fleire stader. Han hadde også ein ide om at Universitetet i Bergen skulle bli eit nynorsk universitet. Dette gjekk ikkje i gjennom.
Utanrikspolitisk innsikt
Nikolaus Gjelsvik var ein mann med stor innsikt i utanrikspolitikken. Før den første verdskrigen såg han teikn på at ufred var i vente. Dette såg han også på slutten av 1930-talet. Han var tilhengar av sterke nasjonale forsvar som eit hinder for krig.
Fråhaldsmannen
Heile livet var Nikolaus Gjelsvik fråhaldsmann. Det var IOGT som var hans organisasjon.
Blomsterborarar
Blomsterborarar er ei biologisk slekt Diglossa  av mellomstore tanagarar, Thraupidae, som lever i varierte fuktige habitat i páramo, i fuktig tåkeskog eller tørrare habitat med lågare buskar. To artar lever i Mellom-Amerika. Nesten alle av dei 16 artane i Sør-Amerika er knytt til Andesfjella, og dei fleste med langstrekt utbreiingsområde langs fjellkjeda frå sør til nord. Alle har eit nebb tilpassa føde av nektar og insekt.
Skildring
Blomsterborarar har ei felles, mykje lik tilpassing, eit spesialisert nebb som kan punktere botnen av blomsterkroner for å gje tilgang til nektar. Nebbet er litt oppeikande med ein krok i enden. For artane der dietten er kjent, finn ein at nektar er ein vektig ingrediens i føda, med tillegg av insekt. Men graden av nektar i dietten varierer, skjeggblomsterborar, Diglossa mystacalis, er først og fremst insektetar. Maskeblomsterborar, Diglossa cyanea, har same nebbforma, men skil seg frå andre i slekta med diett hovudsakleg av små frukter og bær og med supplement av insekt. Maskeblomsterborar er òg medlemmen i slekta med lengst nebb og med minste storleiken på kroken i forhold til nebblengda.
Fire artar har meir eller mindre einsfarga blå fjørdrakt med svart maske. To artar har meir gråblå til blygrå overside og kanelfarga eller bungul underside.
Hos fleirtalet av artane finn ein ingen eller berre små skilnader i fjørdrakt mellom kjønna. Venezuelablomsterborar, kvitsideblomsterborar, kanelblomsterborar, blyblomsterborar og dels rustblomsterborar bryt dette mønsteret, hos desse artane er hofuglar grågule, olivenbrune eller olivengrå med lysare underside enn overside. Hos eit par av dei andre artane syner hofuglar ei generelt bleikare fjørdrakt enn hannar.
Halvparten av artane har kroppslengde på 13 til 14,5 centimeter. Dei fleste andre er mindre, ned til ca. 11 cm, ein art har særmerkt storleik, storblomsterborar, Diglossa major, på over 17 cm inkludert ein relativt lang hale.
Dette er fuglar tilpassa eit liv i store høgder med låge tre eller buskvekstar, gjerne over 2000 moh. og opptil 4150 meter som for meridablomsterborar, Diglossa gloriosa. Føretrekte habitat varierer med artane frå tørre til fuktig eller våte område, inkludert nærleik til busettingar med hagar, fuktig alpinskog, utkanten av tåkeskog, elfinskog og i páramo. Utbreiingsområdet er samla sett for heile slekta frå nordlegaste Argentina og Chile, sentrale Bolivia og langs Andes gjennom Peru, Ecuador, Colombia og til Sucre i nordaustre Venezuela. Rustblomsterborar, Diglossa sittoides, dekker aleine denne mykje av denne utbreiinga, er den einaste blomsterborararten i Argentina, men overlappar ikkje utbreiingsområdet for alle andre artar. Venezuelablomsterborar, Diglossa venezuelensis er avgrensa til isolerte små oppstykka populasjonar i Sucre og på grensa mot Monagas i Venezuela. Kanelblomsterborar, Diglossa baritula, lever frå sørlege Mexico til Nicaragua, blyblomsterborar, Diglossa plumbea, i opptil 3000 moh. i Costa Rica og Panama.
Gråbukblomsterborar er endemisk for Bolivia, venezuelablomsterborar og meridablomsterborar er endemiske til Venezuela, og praktblomsterborar er endemisk for Colombia. Storblomsterborar er endemisk for eit avgrensa tepui-område søraustlege Bolívar i Venezuela som òg går litt inn i Brasil og Guyana. Skjelblomsterborar, Diglossa duidae, er nær endemisk for delstaten Amazonas i Venezuela, men finst òg litt over grensa til Brasil mot sør.
Artslista
Diglossa i rekkjefølgje etter EBird/Clements Checklist v2017 med norske namn etter Norske navn på verdens fugler:
Maltesarkross
Ein maltesarkross eller johannittarkross er ei krossform som er danna av fire trianglar med spissane mot kvarandre og splitta endar. Maltesarkrossen var symbolet til maltesarordenen som vart skipa i Jerusalem på 1000-talet, og kan ha vore inspirasjonen bak Dannebrog. I dag vert maltesarkrossen også brukt i flagget til Georgia, som ordensteikn for St. Olavs orden,, i den belgiske ordenen Croix de guerre, i Haakon VII Fridomskross og i den estiske Ørnekrossordenen.
St. Louis County i Minnesota
St. Louis County er eit fylke nordaust i den USA-amerikanske delstaten Minnesota. Fylket har eit areal på 17 800km², 9 % av arealet er dekt av vatn. Det er det største fylket Minnesota og det størst (etter totalareal) i USA aust for Mississippi-elva.
Ved folketeljinga i 2010 hadde St. Louis County 200,226 innbyggjarar. Fylkesadministrasjonen held til i Duluth, største byen i fylket. Ved folketeljinga i 2000 vart 24,3 % av ibuarane registrert som tyskætta, 15,9 % norskætta, 13,0 % svenskætta og 10,2 % av irsk ætt.
An Nadirah-distriktet
An Nadirah-distriktet er eit distrikt i Ibb guvernement i Jemen. I 2003 hadde distriktet eit folketal på 73 755 innbyggjarar.
Meanderbreen
Meanderbreen er ein stor, svingande sidebre til Marinerbreen i Victoria Land. Isbreen flyt frå nærleiken av Mount Supernal og Hobbie Ridge og generelt austover i kring 50 km gjennom Mountaineer Range og saman med Marinerbreen like aust for Engberg Bluff. Det skildrande namnet vart gjeve av geolog-gruppa frå New Zealand Geological Survey Antarctic Expedition (NZGSAE), 1962-63.
Jolene av Dolly Parton
«Jolene» er ein song skriven og framført av den amerikanske countryartisten Dolly Parton. Han vart gjeven ut i oktober 1973 som den første singelen og tittelsporet frå albumet med same namnet, produsert av Bob Ferguson. Songen er rangert på 219. plass på lista til Rolling Stone over dei 500 beste songane gjennom tindene.
Historie
«Jolene» fortel soga om ein kvinne som konfronterer Jolene, ei særs vakker kvinner, som ho trur prøver å stele mannen hennar frå henne, og bed hom å ikkje ta han frå ho. Gjennom heile songen tryglar kvinna Jolene om å ikkje ta han frå ho, sjølv om ho kan (please don't take him just because you can). Songen vart den andre førsteplassen til Parton på country-lista. Han nådde førsteplassen i februar 1974, og vart ein mindre pophit for ho. Året etter vart songen gjeven ut på singel i Storbritannia der han nådde sjuandeplassen på UK singles chart.
Etter å ha framført «Jolene» på Glastonburyfestivalen i 2014, skal Parton ha sagt at songen var inspirert av ei raudhåra kvinne som Parson følte mannen hennar var for mykje i lag med då dei var nygifte.
White Stripes
The White Stripes spelte inn «Jolene» som ein live-singel. Denne nådde 16. plassen i Storbritannia i november 2004. The White Stripes hadde tidlegare gjeve ut ein studioversjon av «Jolene», som B-sida til singelen deira «Hello Operator» i 2000 frå albumet De Stijl. I Australia nådde singelen tiandeplassen i 2004. Eit anna konsertopptak av songen finst på konsertalbumet Under Great White Northern Lights frå 2010.
Slaget ved Almansa
Slaget ved Almansa, utkjempa den 25. april 1707, var eit av dei mest avgjerande slaga i den spanske arvefølgjekrigen. I Almansa slo den fransk–spanske armeen under Berwick grundig den allierte styrken til Portugal, Storbritannia og Dei sameinte Nederlanda leia av Jarlen av Galway, og tok attende det meste av Aust-Spania for Bourbon.
Slaget har vorte skildra som «truleg det einaste slaget i historia der dei britiske styrkane var kommandert av ein franskmann, og dei franske styrkane av ein brite»
Slaget
Den fransk-spanske armeen på kring 25 000 mann bestod av like mange spanjolar og franskmenn, i tillegg eit irsk regiment. Mot dei stod ein styrke med hovudsakleg engelskmenn og portugisarar i lag med nederlendarar, tyskarar og franske hugenottar.
Etterverknad
Byen Xàtiva vart brend ned og endra namn til San Felipe for å straffe han (til minne om dette heng framleis portrett av monarken oppned i det lokale museet L'Almodí. )
Fredrik II av Preussen kalla Almansa «det mest vitskaplege slaget i hundreåret vårt», medan Winston Churchill ein gong samanlikna det knusande britiske nederlaget til katastrofar som venta den britiske armeen føre Nazi-Tyskland i starten av den andre verdskrigen.
Isvika
Allison Bay eller Isvika er ei lita bukt like vest for Utstikkarbreen, og kring 4 km aust for Lachal Bluffs og Ufsøy på Mawson Coast av Mac. Robertson Land i Antarktis. Ho vart kartlagd av norske kartografar frå flyfoto teken under Lars Christensen-ekspedisjonen, 1936–37 og kalla Isvika. Ho fekk nytt namn av Australian Antarctic Names and Medals Committee etter dr. Robert Allison, militærlege ved Mawson Station i 1955.
Eurythmics
Eurythmics er ei britisk pop-duo som hadde storheitstida si på 1980- og 1990-talet. To av dei mest kjende hitame deira er «Sweet Dreams (Are Made of This)» og «Here Comes The Rain Again». Gruppa har vunne talrike prisar, mellom anna Grammy-prisen, Ivor Novello-prisen og Brit Awards.
Oppstart
Annie Lennox frå Aberdeen og David Allan Stewart frå Sunderland møttest i 1975 i ein restaurant i London der Lennox jobba. Saman med gitaristen Peet Combes danna dei i 1977 pønkrock-bandet The Catch, som snart skifte namn til The Tourists. Bandet vart oppløyst i 1980, og Lennox og Stewart danna sitt nye band, Eurythmics same året. I Eurythmics ville dei eksperimentera meir med elektronisk musikk og avantgardistisk stil enn dei hadde gjort i The Tourists. Lennox og Stewart, som hadde vore kjærastar, bestemte seg for å ta ein pause i forholdet då dei starta Eurythmics. Bandet fekk platekontrakt med RCA Records.
Fyrste plata, In the Garden vart spelt inn i Köln, og kom ut i 1981. Plata førte ikkje til store salstal, og den mest kjende singelen derifrå er «Never Gonna Cry Again». Året etter baserte gruppa seg i London og gav ut tre singlar til.
Glanstida
Det store gjennombrotet til Eurythmics kom med andreplata, Sweet Dreams (Are Made Of This) frå 1983. Tittelsporet, som inneheldt ei mørk og lett gjenkjenneleg synth-basslinje, vart enormt populær. Låta kom på andreplass på den britiske singellista og på fyrsteplass i USA, og er framleis ein av Eurythmics sine største hits. Musikkvideoen til songen var både dramatisk og kreativ. Annie Lennox stilte her i mørk dress, slips og kortklypt, oransjefarga hår, medan David Stewart i ei scene sat og skreiv på ei datamaskin ute blant ein flokk mjølkekyr. Også «Love Is a Stranger» frå same album vart populær.
Frå dette tidspunktet hadde karrieren til Eurythmics nådd eit heilt nytt nivå. Lennox vart eit pop-ikon som hamna på framsida av Rolling Stone. Dei satsa mykje meir på elektronisk musikk frå no av, og allereie i november same året kom neste album, Touch ut. Albumet vart endå ein suksess for gruppa, og inneheldt m.a. singlane «Here Comes The Rain Again» og «Who's That Girl?» Året etter kom albumet Touch Dance med remixar av songane på Touch.
I 1984 produserte Eurythmics filmmusikken til filmen 1984, basert på romanen 1984 av George Orwell. Filmmusikken vart gjeven ut på plata 1984 (For The Love Of Big Brother), og vart presentert som det originale lydsporet til filmen. Riktignok ville filmregissør Michael Radford opphavleg ha musikk av Dominic Muldowney til filmen, og kjende seg overstyrt av filmselskapet som hanka inn Eurythmics. Frå denne plata gav Eurythmics ut singelen «Sexcrime (Nineteen-Eighty-Four», som vart populær i Storbritannia. Tittelen refererer til eit konsept frå romanen 1984, men gjorde også at ei rekkje radiokanalar i USA nekta å spela låta.
Albumet Be Yourself Tonight kom ut i 1985, og vart produsert på ei veke i Paris. Stilen var her meir bandprega og mindre elektronisk, og fleire kjende artistar var med på albumet, t.d. Michael Kamen, Stevie Wonder, Elvis Costello, Tom Petty og Aretha Franklin. Sistnemnde song duett med Lennox på singelen «Would I Lie To You?», som Eurythmics framførte på MTV Video Music Awards i New York City i september 1985.
Periodisk i matematikk
Periodisk i matematikk er noko som gjentek seg regelmessig og uforandra utan opphøyr. Ein periodisk desimalbrøk er til dømes ein uendeleg desimalbrøk der ei avgjort gruppe siffer stadig gjentar seg. Til dømes 1/7 = 0,142857142857... Her er perioden 142857. Eit rasjonalt tal kan alltid skrivast som ein periodisk desimalbrøk.
Eurythmics
Glanstida
Eurythmics heldt fram med produktiviteten, og slapp albumet Revenge i 1986. Stilen gjekk stadig meir i retning av kommersiell pop og rock, men salstala heldt seg gode. Songen «Missionary Man» gjorde gruppa fortent til sin einaste Grammy, i kategorien Best Rock Performance by a Duo or Group with Vocal. Året etter kom albumet Savage, der musikken igjen baserte seg rundt trommeloops og Lennox eksperimenterte med mørkare tekstar. Singlane «Beethoven (I Love To Listen To)», «I Need A Man» og «You Have Placed a Chill In My Heart» kjem frå denne plata. Ho vart godt motteken i heimlandet, men i stor grad oversett i USA.
Mureslekta
Mure er ei planteslekt i rosefamilien. Dei fleste artane er fleirårige, nokre få er eittårige. Plantane har kopla eller finna blad, femtals blomster, sjeldan firetals. Dei har mange mjølberarar og mange griflar. Fruktene er nøtter på flat turr fruktbotn innanfor begerblada som sit på til dei er mogne. Det veks fleire artar frå slekta i Noreg.
Eurythmics
Glanstida
1989-albumet til Eurythmics fekk tittelen We Too Are One, og vart det fyrste Eurythmicsalbumet som toppa den britiske albumlista sidan Touch. Singlane «Don't Ask Me Why», «Angel», «The King and Queen of America» og «Revival» vart alle utgjevne frå denne plata. We Too Are One vart likevel heller ingen suksess over dammen.
Mureslekta
Norske artar:
Raduzjnyj
Raduzjnyj kan vise til:
Periodisk funksjon
Ein periodisk funksjon er i matematikken ein funksjon der funksjonsverdiane gjentar seg regelmessig. Funksjonen f(t) er periodisk med perioden P dersom han for alle argument t oppfyller likninga
Periodiske funksjoner kan nyttast til å skildre bølgjer og oscillasjonar.
Funksjoner av ein kompleks variabel kan vere dobbelt-periodisk, det vil sei ha to ulike periodar knytt til høvesvis den reelle og den imaginære delen av argumentet. Elliptiske funksjoner er døme på dobbelt-periodiske funksjoner.
Eit mål på periodisiteten til eit tidsforløp er den såkalla autokorrelasjonsfunksjonen.
Periodiske funksjoner kan skrivast som fourierrekkjer.
Døme:
Underhus
Eit underhus eller andrekammer er eit av to kammer i ei politisk forsamling med to kammer; det andre er overhuset eller førstekammeret. Det er typisk ei større forsamling enn det tilsvarande overhuset, og har gjerne folkevalde medlemmer, medan overhuset kan ha medlemmer med ein annan bakgrunn.
Underhuset deler lovgjevande makt med overhuset, men har i dag ofte større makt enn overhuset. I parlamentariske system er det vanlegvis underhuset åleine som vel regjeringssjef, og som kan fjerna denne gjennom mistillitsforslag.
Sildrefamilien
Sildrefamilien (Saxifragaceae) er ei plantefamilie med tofrøbladingar. Plantane har regelrett, oftast tokjønna femtalsblomster (eller firetalsblomster) med to griflar. Frukta dannar kapsel eller bær.
Slekter som finst i Noreg:
Eurythmics
Seinare år
Etter mange både vellukka og hektiske år med bandet, skilde Lennox og Stewart lag i 1990, men dette vart ikkje offisielt annonsert. Likevel kom samleplata Greatest Hits ut i 1991, og ei live-plate vart produsert i 1993. Begge medlemmene starta solokarrierar. Stewart fekk ein stor hit med instrumentallåta Lily Was Here i 1990, der han spelar gitar og nederlandske Candy Dulfer spelar saksofon. Han begynte òg å produsera filmmusikk, og gav ut soloalbuma Greetings from the Gutter (1995) og Sly-Fi (1998). Ingen av desse gjorde det særleg godt salsmessig. Lennox sitt fyrste soloalbum, Diva kom ut i 1992, og det selde betre enn noko Eurythmics-album hadde gjort. Oppfylgjaren Medusa kom i 1995.
Då Peet Coombes frå The Tourists døydde i 1997, kom Lennox og Stewart saman att. To år seinare gav dei ut albumet Peace i 1999, som gjorde singelen «I Saved The World Today» til ein stor hit. Peace er det siste studioalbumet Eurythmics har gjeve ut. Etter dette gjorde dei nokre turnéar der inntektene gjekk til veldedige organisasjonar, som Amnesty International og Greenpeace, samt at dei gav ut samlealbumet Ultimate Collection i 2005. Dei spelte inn to nye songar til dette albumet, m.a. «I've Got A Life», som vart gjeven ut som singel. Annie Lennox har halde fram med solokarrieren sin etter Eurythmics-tida.
Proteinet OS-9
OS-9 er eit lektin som er involvert i endoplasmatisk retikulum-assosiert degradering (ERAD) av misfalda protein. Det kjenner att N-glykan som saknar den siste mannoseresten på C-greina. Det har eitt mannose-6-fosfat-reseptorhomologi (MRH)-domene.
I ERAD-prosessen leverer OS-9 misfalda protein til proteinet SEL1L. SEL1L er ein del av eit dislokon som fører misfalda protein over membranen til endoplasmatisk retikulum og ut i cytosol, der dei kan brytast ned av proteasom eller av avgrensa autofagi.
Bjønnbrodd
Arten har ei sirkumpolar utbreiing. I Noreg veks han på fuktige stader på kalkrik grunn over heile landet, og blomstrar kring juli månad. Bjønnbrodd er funnen opp til 1740 m i Jotunheimen.
Norske Tekstilkunstnere
Norske Tekstilkunstnere (NTK) er ein norsk interesseorganisasjon for biletkunstnarar som arbeider med tekstilkunst, det vera seg gjennom direkte bruk av tekstile materialar, teknikkar og uttrykk, eller som forheld seg til problemstillingar knytte til det tekstile mediet.
NTK driv SOFT galleri som ligg sentralt til i Kvadraturen i Oslo, i Rådhusgata 20. NTK driv òg kunstnaropphaldet AiR Green - Artist in Residence at Søndre Green farm. I tillegg gjennomfører dei fleire SOFT moments kvart år - ulike tekstile augneblunk rundt om i heile Noreg.
Historie og verksemd
NTK blei oppretta i 1977 og er ein landsomfattande organisasjon og ein av dei 20 organisasjonane som har vore med i Norske Billedkunstnere frå byrjinga. Organisasjonen har rundt 200 medlemmar og kallar seg «kunstnarstyrt».
AIR Green
AIR Green - Artist in Residence at Søndre Green farm er eit kunstnaropphald oppretta i 2016. Opphaldet er på Søndre Green gard som ligg rett ved Krøderen i Krødsherad kommune
Pyt-Jakh
Pyt-Jakh (russisk Пыть-Ях) er ein by i Khanty-Mansia i Russland med om lag 40 000 innbyggjarar. Han ligg på høgre breidda av elva Bolsjoj Balyk, rundt 210 km aust for Khanty-Mansijsk. .
Hovudnæringa i byen er basert på utvinning av olje og naturgass.
Sesam
Sesam (Sesamum indicum) er ein eittårig planteart i familien Pedaliaceae, kjend for sine oljerike frø.
Sesamplanten er ein steppegrasplante med opprette, forgreina og tetthåra stenglar. Han blir ca. 90 cm høg. Blada er lansettforma. Blomane er kvite og traktforma og blir ca. 3 cm lange. Frukta er ein kapsel med talrike flate frø. Planten har ei sterk lukt.
Sesamfrø kan brukast som eit mildt krydder og til bakverk. Frøa inneheld opptil 50 % olje, sesamolje, som kan stå lenge utan å bli harsk. Ho blir brukt som matolje og til såpe og margarinproduksjon. Pressrestane blir brukt til kraftfôr.
Ein dyrker sesam i Asia, Afrika og Amerika. Planten var kjend av romarane, og har heilt frå oldtida vore dyrka i middelhavslanda.
Antropometri
Antropometri (av gresk ἄνθρωπος anthropos, som tydar «mann», og μέτρον metron, som tydar «måling») visar til målinga av menneske. Det har vore ein viktig reiskap i biologisk antropologi, som eit identifiseringsverktøy for å betre forståinga av kroppsvariasjonar. Det har også vore brukt i paleoantropologi, og i ulike forsøk på å sameine fysiske trekk med psykologiske og raseskiljande trekk. Antropometri omfattar systematiske målingar av karaktertrekka ved menneskekroppen, i hovudsak dimensjonale skildringar om storleik og form.
I dag spelar antropometri ei viktig rolle i industridesign, klesdesign, ergonomi og arkitektur. Statistiske data om distribusjonen av kroppsdimensjonar i folkesetnaden, blir brukt for å optimalisere produkta. Livsstils- og kosthaldsendringar fører til at distribusjonen endrar seg, som vist i fedmeepidemien, så statistikken må oppdaterast jamleg.
Raduzjnyj i Khanty-Mansia
Raduzjnyj (russisk Ра́дужный) er ein by i Khanty-Mansia i Russland med om lag 50 000 innbyggjarar. Han ligg ved elva Agan, rundt 475 km nordaust for Khanty-Mansijsk.
Han vart grunnlagd som ein busetnad i eit område for oljeutvinning. Han fekk bystatus i 1985.
Omegle
Omegle er ei gratis chatteteneste på Internett. Den lar uregistrerte brukarar kople seg til og kommunisere ein-til-ein. Sida blei grunnlagt av den 18 år gamle studenten Leif K-Brooks og lansert 25. mars 2009. K-Brooks forklarte til News.com.au at "Eg lagde sida dels av rein teknisk nyfike, men også for å fylle ein trong eg såg,". Under ein månad etter at tenesta blei lansert, hadde ho meir enn 150 000 brukarar dagleg.
Raduzjnyj i Khanty-Mansia
Hovudnæringa i byen er basert på utvinning av olje og gass.
Lymfesystem
Lymfesystemet er eit organsystem i kroppen til virveldyr som er del av immunsystemet og bidreg til krinsløpssystemet. Det er eit stort åresystem som består av lymfe, lymfeårar og lymfevev, som omfattar lymfeknutar.
Lymfeårene byrjar blindt ute i vevet og tømmer seg i ei vene bak kragebeinet. Oppgåvene til lymfesystemet er å transportera feitt frå tarmen og overskotsvæske frå vevet til blodbanen, reinsa lymfe, hindra betennelsar og øydelegga mikroorganismar.
Oppgåvene til lymfesystemet
Lymfesystemet har fire viktige oppgåver:
Håkan Lidman
Erik Håkan Lidman var ein svensk friidrettsutøvar frå Göteborg. Han vart europameister på 110 meter hekk i 1946, åtte år etter han fekk EM-sølv i same øvinga.
Lymfesystem
Anna
På mange måtar kan ein rekna lymfesystemet som eit transportmiddel for dei kvite blodlekamane til kroppen. Dette er ei særs viktig oppgåve sidan det er dei kvite blodlekamane som vernar kroppen mot infeksjonar og sjukdommar.
Meservebreen
Meservebreen er ein hengande isbre i sørveggen av Wright Valley i Victoria Land, mellom Bartley- og Hartbreen. Han vart namngjeven av den amerikanske geologen Robert Nichols etter William Meserve, ein assistent til Nichols ved nærliggande Marble Point i feltsesongen 1959-60.
Ludvig Larsen Kragtorp
Ludvig Larsen Kragtorp var ein lege og Venstre-politikar.
ISO 3166-2:AZ
ISO 3166-2:AZ er Aserbajdsjan sin del av ISO 3166-2, som er del av ISO 3166-standarden gjeven ut av International Organization for Standardization (ISO), som definerer kodar for namn til hovudinndelingane (t.d. delstatar eller fylker) av alle land med kode i ISO 3166-1.
Ludvig Larsen Kragtorp
Faren Hans Larsen var lærar og kyrkjesongar i Rødenes. Kragtorp sjølv gjekk Asker seminar 1880-81 og vart student i 1884. Han var lærar ved Smaalenenes amtsskole 1885-86. Deretter studerte han medisin og vart cand. med. i 1892. Sidan var han privatlege i Høland i 1893, kommunelege i Spydeberg 1893-1912, samt direktør i Abnormskolevæsenet 1913-28.
Håkan Lidman
Under EM i friidrett 1946 i Oslo vann Lidman gullmedaljen på korthekken etter å ha vorte klokka inn på 14,6 sekundar, belgiske Pol Braekman tok sølv på 14,9. Same sesongen stilte han ikkje opp i den svenske friidrettsmeisterskapen, i protest mot at det svenske friidrettsforbundet hadde utestengd fleire utøvarar på livstid (for brot på amatørreglementet).
ISO 3166-2:AZ
For Aserbajdsjan er det definert koder for to inndelingsnivå: Dei elleve kommunane har spesiell status på likt nivå med distrikta. Şuşa, ein omdiskutert kommune, er blitt fjerna fra lista.
Håkan Lidman
Han døydde i Estepona i Spania, 85 år gammal
Ludvig Larsen Kragtorp
Kragtorp var ordførar i Spydeberg 1904-07, og formann i skulestyret 1899-1903. Han var innvald på Stortinget frå Eidsberg krins i Østfold frå 1906 til 1915. Åra 1906-12 var han medlem av og 1913-15 sekretær i militærkomiteen. Han var medlem av departementskomitear om høvesvis medisinaltakstane og i 1913 om sinnssjukeasyla.
ISO 3166-2:AZ
Kvar kode består av to delar, åtskild av ein bindestrek. Første del er <tt>AZ</tt>, ISO 3166-1 alfa-2-koden for Aserbajdsjan. Andre del er to siffer:
Keramiá
Keramiá (gresk Κεραμιά) er ein tidlegare kommune i periferieininga Khaniá i periferien Kreta i Hellas. Keramiá inngår frå 2011 som ei kommunaleining i kommunen Khaniá.
Lymfesystem
Anna
Lymfesystemet består av lymfeårer, lymfekjertlar, milten og anna lymfoid vev i ulike organ. Lymfekjertlane er samla i klynger ved blodkara.
ISO 3166-2:AZ
Endringar
Følgende endringer i Aserbajdsjans oppslag har blitt kunngjort i nyhetsbrev fra ISO 3166/MA siden ISO 3166-2 først ble utgitt i 1998:
Lymfesystem
Anna
Dei største lymfekjertlane finst i lysken, i armholene, i halsen og i buken. På desse stadene føregår det ei storopprydning av element som kan skada kroppen dersom dei ikkje blir skilde ut. Dette kan vera avfallsstoff som mikroorganismar, brukte blodceller og små sotpartiklar.
Karin Balzer
Karin Balzer er ein tysk tidlegare friidrettsutøvar frå Magdeburg. Ho vart olympisk meister på 80 meter hekk i 1964, og vann tre strake EM-gull på same korthekken i tida 1966-71. Balzer tevla for Aust-Tyskland.
Ar Radmah-distriktet
Ar Radmah-distriktet er eit distrikt i Ibb guvernement i Jemen. I 2003 hadde distriktet eit folketal på 76 576 innbyggjarar.
Karin Balzer
Aktiv
Balzer deltok for det alltyske laget under sommar-OL 1960 i Roma, men vart slått ut på spesialdistansen 80 m hekk. I 1962 tok ho sølvmedaljen på same distansen under friidretts-EM i Beograd.
Under sommar-OL 1972 i München avslutta Balzer si lange karriere med ein bronsemedalje på 100 m hekk.
I åra 1962-72 vann Balzer 12 gullmedaljar i austtyske meisterskap, flest på korthekken, men også i femkamp, lengdehopp og på 200 m.
Sonen Falk Balzer tevla på høgt internasjonal nivå på 110 m hekk.
Permutasjon
I matematikk er ein permutasjon (frå latin for 'omstokking') ei spesifikk rekkjefølgje av elementa i ei liste. Eit døme på ein permutasjon finn ein i kortspel. Dei 52 korta i ein kortstokk ligg ordna etter kvarandre. Kvar gong ein stokkar korta, vert rekkjefølgja endra, og dermed får ein då ein ny permutasjon av korta.
For kvar ei mengd med n element, finst det nøyaktig n! (n fakultet) ulike permutasjonar av denne mengda. Dette er medrekna den permutasjonen ein får ved å ikkje stokka om på elementa i det heile. Fakultet er ein funksjon som veks svært fort; til dømes er 52!, talet på permutasjonar av ein kortstokk, eit tal med 68 siffer.
Definisjon
Dei to følgjande definisjonane av ein permutasjon er ekvivalente:
Mother Russia av Renaissance
«Mother Russia» er avslutningssongen på albumet Turn of the Cards frå 1974 av Renaissance. Det finst òg på konsertalbumet Live at Carnegie Hall frå 1976.
Songen er ei hyllest til den russiske forfattaren Aleksandr Solzjenitsyn, som vart tvungen til å forlate Sovjetunionen tidlegare i 1974 av kommunistregimet. Teksten, var som vanleg, skriven av diktaren Betty Thatcher, og er basert på den kjende romanen til Solzjenitsyn om undertrykkinga i Sovjetunionen, En dag i Ivan Denisovitsj' liv. Fordi fans av bandet var overraska over ein slik type høvessong, har songaren Annie Haslam i intervju ofte peikt på at «Mother Russia» i røynda refererer til Solzjenitsyn.
Musikalsk byrjar «Mother Russia» med ein enkel, strykarbasert introduksjon markert med somme piano-crescendo. Etter kring to minutt kjem røysta til Haslam inn, og dei neste tre minutta av songen inneheld seks vers i tre par som skildar Solzjenitsyn.
Dei siste fem minutta av songen består av tre minuttar med instrumental med ordlaus vokal av Haslam, etterfølgd av ein repetisjon av dei to siste versa til slutt. Lydteknikaren og produsenten på innspelinga, Dick Plant sa: «Eg trur den verkelege drivkrafta i musikken kom frå pianoet til John Tout. Eg trur ikkje Renaissance nokon gong ønskte å lage noko dei ikkje kunne gjenskape på scenen.»
He'll Have to Go
«He'll Have to Go» er ein amerikansk countrysong spelt inn 15. oktober 1959 av Jim Reeves. Songen kom ut hausten 1959 og vart ein massiv hit tidleg i 1960.
Mother Russia av Renaissance
Musikken til «Mother Russia» er tilskriven Michael Dunford, men songen er av Jon Camp omtalt som ein av songane han bidrog mykje til, utan å bli tilskriven for det.
He'll Have to Go
Bakgrunn
Reeves spelte inn det som vart ein av dei største countryhittane gjennom tidnee etter å ha lytta til ein versjon spelt inn av Billy Brown. Songen, som var skriven av Joe og Audrey Allison, kom til etter at paret hadde vanskar med å snakke over telefon. Audry hadde ei mjuk stemme og klarte ikkje å snakke høgt, så mannen hennar bad ho halde telefonrøyret tett inntil munnen..
Brown fekk ikkje ein hit med songen, så Reeve spelte inn sin versjon. Han vart opphavleg gjeven ut som B-sida til det som var tenkt å bli hitten, «In a Mansion Stands My Love». Men «Mansion» gjorde det ikkje særleg bra, og på radioen byrja dei å spele B-sida i staden for. Det tok ikkje langt tid før songen var blitt ein enorm country- og pophit, og fleire rhythm and blues-stasjonar byrja òg å spele songen.
Med på innspelinga var Floyd Cramer på piano, Marvin Hughes på vibrafon, Bob Moore på bass, Buddy Harman på trommer, Hank Garland på gitar og Anita Kerr Singers på korvokal.
Det første verset sette tonen: «Put your sweet lips a little closer to the phone/Let's pretend that we're together all alone/I'll tell the man to turn the juke box way down low/And you can tell your friend there with you he'll have to go.»
Country-historikaren Bill Malone skreiv at «He'll Have to Go» stort sett er ein ganske vanleg countrysong, men arrangementet og vokalrefrenget gjer at songen vert «ein countrypop-låt». I tillegg hylla Malone Reeves for at han senka røysta si til si «naturlege resonansnivå» for å få fram den «ømme stilen songen vart kjend for» og som er årsaka til at «mange kallar han songaren med fløyelsrøysta».
Lister
«He'll Have to Go» nådde toppen av Hot Country Singles-lista 8. februar 1960, og låg der i 14 veker på rad. Songen var ein av berre fem songar som låg på toppen av lista i 1960.
I tillegg nådde songen andreplassen på Billboard Hot 100 tidleg i 1960 og 13. plassen på R&B Singles-lista. Billboard rangerte han på andreplassen for heile året 1960. Songen vart òg ein suksess utanlands og nådde toppen av den australske singellista og 12. plassen på den britiske. I Noreg gjekk songen heilt til topps på VG-lista.
Andre versjonar og svarsongar
«He'll Have to Go» har blitt spelt inn av mange artistar. Elvis Presley spelte inn sin versjon av «He'll Have to Go» den 31. oktober 1976, på den siste studioinnspelinga si, og ein trur at det var den siste songen han spelte inn i studio.
Songen fekk òg ein svarsong, «He'll Have to Stay» av Jeanne Black. Songen hennar nådde sjetteplassen på Billboard Hot C&W Sides-lista og fjerdeplassen på Billboard Hot 100 seinare i 1960. Skeeter Davis spelte denne songen i 1961. «He'll Have to Stay» fekk igjen ein svarsong kalla «I'm Gonna Stay». Denne vart spelt inn av Johnny Scoggins og gjeven ut på singel.
Songen vart òg spelt inn av Solomon Burke i 1965 og hans versjon gjekk inn på soul-lista og var ein av dei største hittane hans.
Harry James spelte inn ein versjon i 1966 på albumet Harry James & His Western Friends.
Anne Murray, Connie Francis og Tom Jones har òg spelt inn versjonar av songen.
Etterklangstid
Etterklangstid (T_{60}) er ei parameter som vert nytta som eit mål på etterklangen i rom, som konsertsalar, auditorium, etc., men òg i andre rom der ein lyttar til musikk eller tale. Ein eksiterer då rommet med akustisk energi og måler kor lang tid det tek før lydintensiteten har falle med 60 dB, som tilsvarar ein faktor på 10^6. Etterklagstida vert difor ofte kalla T_{60}. I praksis er det lydtrykket som vert målt; 60 dB tilsvarar då ein faktor på 10^3.
Fig. 1 framstiller lydtrykknivået L_p som funksjon av tid t. Nivået er normalisert, slik at ein startar med eit nivå på 0 dB. Eksitasjonssignalet vert stengt av ved tidspunktet t_1 og t_2 er det tidspunktet lydtrykksnivået er redusert med -60 dB. Etterklangstida er da definert som
Fig. 1 syner at etterklangskurva er lineær. I praksis er ikkje det alltid tilfelle, men det er nyttig å framstilla kurva slik for å syna prinsippet.
Midshipbreen
Midshipbreen er ein brei, flat isbre som fyller det meste av Alatna Valley og som har opphavet sitt frå fjellsidene i Mount Morrison i sør, i Convoy Range i Victoria Land. Frå 1957 vart denne ismassen rekna som ein del av Bensonbreen. I 1989-90 fann ei feltgruppe frå New Zealand Antarctic Research Program (NZARP) ut at sjølv om han ligg inntil Bensonbreen ved Jetsam Moraine, så gjev ikkje denne breen is til Bensonbreen, og vart derfor skildra som ein eigen isbre. Namnet vart godkjend av Advisory Committee on Antarctic Names (US-ACAN) i 1993 som tilrådd av New Zealand Geographic Board (NZGB).
Etterklangstid
Bereging av etterklanhstida
Det finst fleire metodar for å beregna etterklangstida i «store rom».
Jacinto Júnior Conceição Cabral
Jacinto Júnior Conceição Cabral også kjend som Juninho er ein brasiliansk fotballspelar som spelar for den brasilianske klubben Desportivo Brasil. Han har tidlegare spelt for Brann i Noreg.
Etterklangstid
Sabin-formelen
Den eldste metoden er Sabin sin formel :
Jacinto Júnior Conceição Cabral
Saman med kameraten og landsmannen Diego blei han henta til Brann på lån sommaren 2010 etter tidlegare å ha vore på prøvespel hjå klubben. Han fekk debuten sin for A-laget 30. august 2010. Låneavtalen gjekk opphavleg ut etter 2010-sesongen, men blei i januar 2011 forlenga ut vårsesongen. I juni 2011 kunngjorde Brann at Juninho hadde reist attende til Brasil og at opphaldet hans i Bergen var over.
Etterklangstid
Sabin-formelen
der V er volumet til rommet (i m^3), S_T er arealet av alle flatene i rommet (i m^2) og \bar \alpha er gjennomsnittsverdien av absorpsjonskoeffisienten til flatene i rommet. Formelen til Sabin kan òg uttrykkast
der 'A' er absorbsjonsarealet. Formelen til Sabin er berre brukbar når. Han forekjem likevel i fleire standardar.
Norris-Eyring-formelen
Norris-Eyring-formelen,
Millington-Settes-formelen
Millington-Settes-formelen er enda ein måte å rekna ut T_{60} på:
Millington-Settes-formelen stemmer betre med målingar enn Norris-Eyring-formelen i rom med stor absorpsjonskoeffisient.
Doggers Bay
Doggers Bay er ei isfyllt bukt på vestsida av Amery isbrem, mellom Foley Promontory og Landon Promontory. Ho vart kartlagd frå flyfoto teken av Australian National Antarctic Research Expeditions (ANARE) i 1956, og vart først vitja i november 1962 av eit hundesledelag frå ANARE leia av I. Landon-Smith, og vart namngjeven av Australian Antarctic Names and Medals Committee etter dette hundesledelag.
Torkel H. Aschehoug
Liv og gjerning
Aschehoug var fødd i Idd i Østfold. Han vart student frå Fredrikshalds skole i 1839 og cand. jur. i 1844. År 1846 vart han universitetsstipendiat i statsøkonomi og statistikk, han la då ut på studiereise til England og Sverige. Frå 1848 var han tilsett ved ekspedisjonskontoret i Finansdepartementet. Han vart i 1852 lektor i rettsvitskap ved universitetet i Christiania, frå 1862 til 1889 professor i same. Han forska på norsk rettshistorie og skreiv dei grunnleggande verka Norges offentlige ret og Norges nuværende statsforfatning. Elles skreiv han om rettsteoretiske emne og om statsøkonomi.
Perioden 1851-60 var han sekretær i Selskabet for Norges Vel, styremedlem 1865-70. Her arbeidde han for å få tak i sveitsarar som kunne hjelpe på husdyrstellet, same drenering av jord og tilsetting av amtsagronomar. Også aktiv medlem i 'Selskapet til folkeopplysningens fremme'. Ascheoug var medlem av ei rekke kongelege kommisjonar; om husmannsvesenet 1852, pensjonsstellet 1852, fattigstellet på landsbygda 1853, maltavgifta 1857, skattestellet 1861, særeigelova 1871 og av den skandinaviske myntkommisjonen. Han var formann 1872 av kommisjonen om penge-, mynt- og banklovgjevinga og 1879-80 av tollkommisjonen, samt 1882 om rettstilhøvet mellom naboeigedomar.
Stortingsmannen Aschehoug var ein leiande politikar på den konservative sida. Han representerte krinsen Christiania, Hønefoss og Kongsvinger frå 1868 til 1882. På alle tingsamlingane var han medlem av Lagtinget. I 1868-69 var han formann i justiskomite nr 1. 1871-82 medlem av konstitusjonskomiteen, 1874-80 av valkomiteen og 1874-79 av fullmaktskomiteen. Vidare var han 1874 medlem av jarnbanekomiteen, 1875-77 av røysterettskomiteen og 1875-82 av skattekomiteen. Også medlem av utvida budsjettkomitear i 1878 og 1881, samt av traktatkomiteen i 1882.
I tida fram mot innføringa av parlamentarismen i 1884 var han talsmann for den konservative fløya. Aschehoug var skeptisk til parlamentarisme som stats- og rettssystem, men ikkje avvisande. Han meinte at for å sikre den maktfordelinga som var nedfelt i Grunnlova, måtte ein ved innføring av parlamentarisk statsskikk styrke kongemakta. Kongen måtte ha absolutt veto, rett til å oppløyse Stortinget og å skrive ut nyval. I tillegg meinte han at alle lover Stortinget vedtok, måtte gjennom rettsleg godkjenning, for slik å få prøvd ut om dei var i samsvar med Grunnlova.
I sine økonomiske skrifter var Aschehoug påverka av den tyske historiske skulen. Aschehoug var seinare også under påverknad frå den engelske økonomen Alfred Marshall. Hans politiske orientering var sterkt inspirert av den tyske konservative reformisten Adolph Wagner, ein av hovudarkitektane bak Bismarck sin velferdsstat.
Heider
Aschehoug vart innvald som medlem av 'Det kongelige svenske vitskapsakademiet' i 1890. Kongen utnemnde han i 1895 til storkors av St. Olavs Orden.
Projeksjon i matematikk
Projeksjon i matematikk er eit anna ord for avbilding og er særleg nytta der ein geometrisk figur vert avbilda i eit plan. Ved sentralprojeksjon, òg kalla perspektivprojeksjon, tenkjer ein seg rette linjer, projeksjonsstrålar, trekt frå eit fast punkt, sentrum, gjennom kvart punkt av den lekamen som skal avbildast, og punktet vert då avbilda i det punktet der projeksjonsstrålen treffer biletplanet.
Ordet projeksjon vert ofte nytta i enno snevrare meining, nemleg når projeksjonsstrålane er innbyrdes parallelle, noko som vil seie at projeksjonssenteret er rykt uendeleg langt bort, og billedplanet står vinkelrett mot projeksjonsstrålane. I skildrande geometri er horisontalprojeksjon (grunnriss), vertikalprojeksjon (oppriss) og profilprojeksjon (profilriss) slike projeksjonar av lekamen på dei tilsvarande plana.
Juninho
Juninho er eit brasiliansk diminutiv for personar kalla «Junior». Det er brukt omg fleire brasilianske fotballspelarar:
Overhus
Overhus i Noreg
Christian Magnus Falsen og Johan Gunder Adler ønskte i si tid ei ordning der Lagtinget bestod av jordeigarar over 30 år valde inn for 6 år om gongen, medan Odelstinget blei valt for 2 år av gongen. Ordninga med to hus blei innført, med knappast mogleg margin, men berre todelinga gjenstod etter vidare handsaming. Ordninga med to hus blei freista endra eller avskaffa fleire gonger. I 1932 bad Stortinget regjeringa om å vurdera «opphevelse av Stortingets avdelinger». I 1936 kom svaret frå regjeringa i form at eit forsvar for ordninga med to kammer, og debatten om i kva grad eit overhus var viktig og rett blei halden i live fram til vedtaket 20. februar 2007 som avskaffa lagtinget.
Fredrik Haugen
Fredrik Haugen er ein norsk fotballspelar som spelar for Brann i Eliteserien (2020).
Frå 2011 spelte han for Brann. Han har hatt fleire landskampar for Noreg på aldersbestemte landslag. Før han gjekk til Brann, hadde han spelt heile karrieren i Løv-Ham.
Haugen blei henta opp i A-lagsstallen til Løv-Ham før 2009-sesongen, saman med Kevin Dure. Han debuterte som innbytar mot Sogndal 26. april og skåra det første målet sitt i 16. mai-kampen mot Sarpsborg 08, som Løv-Ham vann 4–1. I løpet av sesongen fekk han ei rekke kampar for klubben, særleg fordi Erlend Storesund var ute med skade. Mot slutten av sesongen blei Haugen tildelt Kniksen-stipendet på kroner 10 000. Stipendet er oppkalla etter Roald «Kniksen» Jensen og blir delt ut kvart år til eit lokalt talent.
Då Løv-Ham slo Start 14–13 på straffer på bortebane i tredje runde av cupen, var det Haugen som skåra på den siste og avgjerande straffa for Løv-Ham. Han spelte også delar av kampen med armbrot.
I løpet av 2009-sesongen trente Haugen også med Brann som ein del av samarbeidet mellom Løv-Ham og Brann. Vinteren 2010 var han med på Brann sin treningsleir på La Manga og spelte der fleire treningskampar for klubben.
I august 2010 signerte han ein kontrakt med Brann som går ut 2013-sesongen, men han fullførte sesongen i Løv-Ham. Han debuterte i Tippeligaen for Brann som innbytar i opningskampen i 2011-sesongen, heime mot Rosenborg 20. mars 2011. Han spelte frå start første gong 10. juni 2011, heime mot Sogndal og skåra det første tippeligamålet sitt i ein bortekamp mot Odd Grenland 31. juli same året.
Midwaybreen
Midwaybreen er ein sidebre som flyt sør langs vestsida av Evans Ridge og ut i Pearl Harborbreen i Victory Mountains i Victoria Land. Ved toppen delar han eit snødekt skard med Jutlandbreen som flyt nord. Han vart namngjeven av den sørlege gruppa av New Zealand Federated Mountain Clubs Antarctic Expedition (NZFMCAE), 1962–63, etter at fleire brear i området var kalla opp etter kjende sjøslag.